SET ปิดเช้าพุ่ง 18 จุด รับน้องใหม่ KEX เทรดวันแรก โบรกฯเตือนบ่ายเสี่ยงเจอขายทำกำไร
SET ปิดเช้าพุ่ง 18 จุด รับน้องใหม่ KEX เทรดวันแรก โบรกฯเตือนบ่ายเสี่ยงเจอขายทำกำไร โดยดัชนีช่วงเช้าปิดที่ระดับ 1,434.02 จุด เพิ่มขึ้น 18.00 จุด หรือ 1.27% มูลค่าการซื้อขาย 6.19 หมื่นล้านบาท
24 ธ.ค. 2563

สื่อข่าวรายงานว่า ดัชนีช่วงเช้าปิดที่ระดับ 1,434.02 จุด เพิ่มขึ้น 18.00 จุด หรือ 1.27% มูลค่าการซื้อขาย 6.19 หมื่นล้านบาท 
10 หุ้นดันดัชนีเช้านี้

ด้าน น.ส.ธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) เปิดเผยว่า ตลาดหุ้นไทยเช้านี้ผันผวน โดยเมื่อดัชนีฯปรับตัวขึ้นไปก็จะมีแรงขายทำกำไรออกมาระหว่างทาง โดยวันนี้ตลาดฯได้ Sentiment บวกจากหุ้นบมจ.เคอรี่ เอ็กซ์เพรส (ประเทศไทย) หรือ KEX เข้ามาเทรดวันแรก ทำให้ตลาดคึกคักได้บ้าง ท่ามกลางสถานการณ์การแพร่ระบาดไวรัสโควิด-19 ที่คนยัง Panic อยู่ จากจำนวนผู้ติดเชื้อที่เพิ่มขึ้นอยู่เรื่อย ๆ
โดยวันนี้ผลการประชุมศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (ศบค.) ออกมามีการคุมเข้มในบางพื้นที่เท่านั้น โดยไม่มีการล็อกดาวน์ทั้งประเทศ แม้ว่าจะเห็นการกระจายตัวการติดเชื้อโควิดในหลายพื้นที่ แต่คนอาจเตรียมรับมือได้ดีกว่าช่วงแรกที่เกิดเหตุการณ์
ขณะที่เมื่อวานนี้ นักลงทุนต่างชาติก็ได้ขายสุทธิ ซึ่งก็คงจะเป็นการเตรียมพร้อมก่อนหยุดระยะยาวช่วงใกล้เทศกาลคริสต์มาสและปีใหม่ ซึ่งอาจทำให้วอลุ่มเทรดแผ่วลงไปบ้างในช่วงวันหยุดตามเทศกาล
สำหรับแนวโน้มการลงทุนในช่วงบ่ายนี้ น.ส.ธีรดา กล่าวว่า ตลาดฯคงจะผันผวนในกรอบ 1,400-1,430 จุด ซึ่งมองตลาดฯมี upside จำกัด และอาจเผชิญแรง Take profit ระหว่างทางได้
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
KEX    มูลค่าการซื้อขาย  21,243.81 ล้านบาท  ปิดที่  53.00 บาท  เพิ่มขึ้น 25.00 บาท
DELTA  มูลค่าการซื้อขาย   3,016.38 ล้านบาท  ปิดที่ 456.00 บาท  เพิ่มขึ้น 36.00 บาท
KBANK  มูลค่าการซื้อขาย   1,011.69 ล้านบาท  ปิดที่ 114.00 บาท  เพิ่มขึ้น  1.50 บาท
CPF    มูลค่าการซื้อขาย     999.54 ล้านบาท  ปิดที่  27.00 บาท  เพิ่มขึ้น  0.25 บาท
PTT    มูลค่าการซื้อขาย     988.18 ล้านบาท  ปิดที่  41.00 บาท  เพิ่มขึ้น  0.75 บาท